**AJÁNLATTÉTELI FELHÍVÁS
Iskolatej-termékek szállítására**

Iktatószám: TK/120/00031-6/2025.

Ügyintéző: dr. Lutz Ágnes

**Ajánlatkérő neve:** Ceglédi Tankerületi Központ

**Ajánlatkérő címe:** 2700 Cegléd, Malom tér 3.

**Ajánlatkérő adószáma:** 15835028-2-13

**Képviselő neve:** Katonáné Barna Zsuzsanna tankerületi igazgató

**Képviselő elérhetőségei:**

* tel.: 06/53/500-338, 06/53/795-229
* e-mail: zsuzsanna.barna@kk.gov.hu

**Kapcsolattartó neve (beosztása, elérhetősége):** dr. Lutz Ágnes tanügyigazgatási referens

* tel.: 06/53/795-225
* e-mail: rozalia.agnes.lutz@kk.gov.hu

**A beszerzés tárgya:** „Az óvoda-, és iskolatej program szabályozásáról’" szóló 3/2025. (II.27.) AM-rendelettel módosított **19/2021. (V. 5.)** AM-rendelet (a továbbiakban: Rendelet) alapján iskolatej és egyéb tejtermékek beszerzése az 1. számú mellékletben szereplő intézmények részére, az ott feltüntetett tanulói létszám alapján, az egy járásba tartozó köznevelési intézmények szerint.

**Beszerzés mennyiségi leírása:**

egy héten 2 tanítási vagy nevelési napon, tanulónként /gyermekenként és tanítási/nevelési naponként legfeljebb 0,25 liter tejegyenértéknek megfelelő mennyiségű tejtermék beszerzése, az 1. sz. mellékletben meghatározottak szerint.

**Pályázható termékek köre:** a Rendelet 4. § (1) bekezdésében meghatározott termékek:

* **„I/a. teljes/félzsíros tej”:** iskolatej, egy adagos kiszerelésben, 2,8%-os zsírtartalom (laktózmentes is),
* **„II. gyümölcsdarabos joghurt”:** gyümölccsel ízesített joghurt, egy adagos kiszerelésben (laktózmentes is).

**A programban kiosztandó termékek körének legalább heti egy natúr terméket kell tartalmaznia.**

**Minőségi követelmények:**

A beszállítani kívánt termék feleljen meg a Rendeletben meghatározott minőségi előírásoknak.

**A teljesítés helye:** az 1. sz. melléklet szerinti valamennyi feladatellátási hely.

**A szerződés típusa:** szállítási szerződés, járásonként, a Rendeletben foglalt termékkörben, a Rendelet szerinti támogatás mellett, szállítói előfinanszírozással, a Kincstár honlapján közzétett formanyomtatvány szerint.

**A szerződés időtartama:** 2025/2026. tanítási év.

**Az ellenszolgáltatás teljesítésének feltételei:** az ajánlatkérő kizárólag szállítói előfinanszírozással kíván szállítási szerződést kötni.

A kifizetés utólag történik: kifizetési kérelem alapján, a Rendelet 17. § (5) bekezdésében meghatározottak szerint a Kincstár hajtja végre a pénzügyi teljesítést, melyről a nyertes szállító értesíti a Tankerületet.

**Az ajánlat minimális tartalmi elemei:**

Az iskolatej szállítására vonatkozó ajánlatokhoz mellékelni kell a Rendelet 11/A. §-ában foglalt szempontoknak való megfelelést igazoló dokumentumokat.

**A fentiek alapján az ajánlatnak legalább az alábbi adatokat, információkat és nyilatkozatokat kell tartalmaznia:**

1. Ajánlattevőneve, címe/székhelye, adóazonosító jele vagy adószáma, a Magyar Államkincstártól kapott ügyfélazonosítója, képviselőjének és kapcsolattartójának neve, elérhetőségi (kapcsolattartási) **adatai.**
2. azon **intézmények neve, címe,** amelyek tekintetében a Szállító vállalja a szállítást. Amennyiben több telephelyre történik szállítás, úgy mindegyik telephely címét fel kell tüntetni az ajánlatban.
3. a szállítandó termékek megnevezése, kiszerelése, bruttó vételára.
4. **Ajánlattevő *nyilatkozata arra vonatkozóan, hogy***
* megfelel a Rendelet 8. § (2) bekezdésében foglalt feltételeknek, valamint a Rendelet 11/A. §-ában foglalt pontozási, rangsorolási kritériumoknak,
* az Ajánlattevő rendelkezik az Ajánlattételi felhívásban meghatározott feladatok ellátásához szükséges eszközökkel, személyi és tárgyi feltételekkel (egyszerű másolatban is benyújtható),
* az elmúlt 3 évben nyertes ajánlattétel után nem lépett vissza.
1. További, csatolandó dokumentumok (egyszerű másolatban elegendő benyújtani) :
* ajánlattevői nyilatkozatok (5. sz. melléklet)
* cégszerűen aláírt átláthatósági nyilatkozat,
* aláírási címpéldány vagy aláírásminta,
* cégkivonat / vállalkozói igazolvány másolata,
* adó-és köztartozásmentességről szóló igazolás,
* 2 db referencia.

**Az ajánlatok bírálati szempontjai:**
A beérkezett pályázatok értékelése a Rendelet 6. § (8) bekezdésében meghatározott alábbi szempontok alapján történik:

* a szállítandó tejtermékek tekintetében **kedvezőbb egységár,**
* **a tanulók létszáma:** az ajánlattevő által előző tanévben (2024/2025) ellátott tanulók száma:

- legalább 8.000 fő: 5 pont

- legalább 6.000 fő: 3 pont

- legalább 4.000 fő: 1 pont

* **az intézmény földrajzi elhelyezkedése:** az ajánlattevő teljesítéssel érintett telephelye és az ajánlatkérő székhelye közötti közúti távolság nagysága alapján előnyben részesül az az ajánlattevő, melynél kisebb a földrajzi távolság:

- 0-50 km közötti távolság esetén: 8 pont

- 50-100 km közötti távolság esetén: 5 pont

- 100-200 km közötti távolság esetén: 2 pont

- 200 km-nél nagyobb távolság esetén: 0 pont

- **ellátási lánc szereplőinek száma:** azon vállalkozások számának figyelembevétele, melyek közreműködnek a termék intézménybe jutásáig (termeléstől szállításig bezárólag):

- szereplők száma < 3 : 1 pont

- szereplők száma > 3 : 0 pont

* **környezeti előnyök és hátrányok.**

Ha a fenti értékelés alapján egyes ajánlatok között **pontegyenlőség** alakul ki, akkor Ajánlatkérő elsődlegesen azt a kérelmezőt részesíti előnyben, amely

* engedélyezett tejipari feldolgozóüzemmel vagy tejtermelést folytató tenyészettel rendelkezik (5 pont),
* vagy legalább 80% tulajdoni hányaddal rendelkezik tejfeldolgozó üzemben vagy tejtermelést folytató tenyészetben (5 pont),
* mikro-, kis- vagy középvállalkozásnak minősül (9 pont),
* egy ellátási hét viszonylatában nagyobb termékvariációt biztosít (7 pont),
* vállalja újrahasználható csomagolószer alkalmazását (7 pont),
* vállalja a szelektív hulladékgyűjtést (5 pont)
* hetente több kiosztási napra vállalja natúr termék szállítását:

heti 1 nap: 5 pont

heti 2 nap: 7 pont

* a teljes tanítási évre vállalja az előfinanszírozást (8 pont)
* kevesebb minőségi kifogást kapott az ellátott intézményektől,
* promóciós intézkedések megvalósítását vállalja.

A fentiekről az ajánlattevőnek külön nyilatkoznia kell ajánlatában.

**Részajánlattétel lehetősége:** Ajánlatkérő a részajánlatétel lehetőségét a fenntartásába tartozó három járás tekintetében az alábbiak szerint biztosítja: a járásokon belül részajánlattételt nem fogad el.

**Az Ajánlattevő ajánlatát 2025. április 30. napján 8:00 óráig elektronikus úton, jelszóval védett ajánlattételi fájlban nyújthatja be a** **rozalia.agnes.lutz@kk.gov.hu** **e-mailcímre.**

A benyújtási határidő a **beérkezés** határidejét jelenti.

Az ajánlattételi határidő elmulasztása jogvesztő.

**Az ajánlat benyújtásakor az e-mail tárgyában kérjük rögzíteni:**

***„Ajánlat – Iskolatej-program 2025/2026. tanév”***

Az ajánlatban kérjük Ajánlattevő elektronikus elérhetőségét külön is rögzíteni.

**Az ajánlatok bontásának helye és ideje:**

**2700 Cegléd, Malom tér 3.****, 2025. április 30. 10:00 óra.**

**Az ajánlatok bontásán az Ajánlatkérő illetve az Ajánlattevő képviselői lehetnek jelen, de a részvétel nem kötelező. Az Ajánlattevőnek pályázata benyújtásakor nyilatkoznia kell arról, hogy a bontáson részt kíván-e venni.**

**A bontási eljárásban való részvételhez a képviseleti jogosultságot igazolni kell.**

Az Ajánlattevőnek kell gondoskodnia az ajánlat megnyitásához szükséges **jelszó** megküldéséről **2025. április 30-án 9:30-ig, a** **rozalia.agnes.lutz@kk.gov.hu** **címre.**

A fenti határidőig meg nem küldött, vagy a határidő után megküldött jelszó esetén az ajánlat érvénytelen.

*A jelszavas védelem elmaradása olyan formai hibának minősül, amely önmagában nem eredményezi az ajánlat érvénytelenségét. Amennyiben az ajánlati dokumentáció nem tesz eleget a fenti informatikai követelményeknek, de a dokumentum az Ajánlatkérő számára olvasható/megjeleníthető, az Ajánlatkérő nem köteles hiánypótlásra felhívni az Ajánlattevőt; ilyen esetben úgy kell tekinteni, hogy az ajánlat megfelelt az előírt követelményeknek.*

*Amennyiben az Ajánlattevő hibás jelszót bocsát Ajánlatkérő rendelkezésére, az Ajánlatkérő hiánypótlásra szólítja fel Ajánlattevőt a megfelelő jelszó benyújtására.*

Ajánlatkérő a beküldött pályázati anyagok alapján dönt; a bírálat során 1 alkalommal biztosít lehetőséget hiánypótlásra, amely az ajánlati árat nem érintheti.

Az eljárásban Ajánlatkérő nem kíván tárgyalni, a fentieken túl hiánypótlásra, illetve - a döntés közlését követően - kérdés feltevésére nincs lehetőség.

**Az értékelés során a Rendelet 11/A. §-ának feltételei alapján a legmagasabb pontszámot elérő Ajánlattevővel kell megkötni a megállapodást.**

Felhívjuk az Ajánlattevők figyelmét, hogy az ajánlattételi felhívásban és a Rendeletben foglaltak eltérése esetén a Rendeletben foglaltak szerint kell eljárni.

**Érvénytelen az ajánlat:**

* ha az ajánlatot a benyújtási határidő után nyújtották be,
* hat az ajánlat nem tartalmazza az árajánlatot,
* az ajánlat az ajánlati felhívásban meghatározott követelményeknek nem felel meg,
* ha a nyilatkozatokat az Ajánlattevő nem csatolta, vagy az azokban meghatározott követelményeknek nem felel meg, vagy bármelyikről nem nyilatkozik,
* amennyiben az Ajánlattevő az ajánlatokat nem a pályázatban jelzett és csatolt mellékletek alapján teszi meg,
* ha az Ajánlattevő az eljárás tisztaságát vagy a többi pályázó érdekeit súlyosan sértő magatartást tanúsít.

Az ajánlatok elbírálásáról és a nyertes személyéről Ajánlatkérő az ajánlattevőket elektronikus úton értesíti.

**Jelen ajánlatkérés a Polgári Törvénykönyvről szóló 2013. évi V. törvény 6:74. § (2) bekezdése alapján nem von maga után szerződéskötési kötelezettséget Ajánlatkérő részéről.**

**Mellékletek:**

1. sz. melléklet: Intézményi létszámok

2. sz. melléklet: Értékelési szempontok - felolvasólap

3. sz. melléklet: Átláthatósági nyilatkozat

4. sz. melléklet: Nyilatkozat

5 sz. melléklet: Ajánlattevői nyilatkozatok

6. sz. melléklet: „Jelszóval védett tömörített fájl létrehozása” c. dokumentum

***Kelt: Cegléd, 2025. április 14.***

 ***…………………………………………............***

 ***Ajánlatkérő***